
REFERAT

  Privind atribuirea de nume la paisprezece străzi 
             fără nume din Muncipiul Timişoara

Se propune spre analiză Comisiilor nr.II, III şi IV din cadrul Consiliului Local al Municipiului Timişoara, materialul întocmit de Direcţia Urbanism, Serviciul Banca de date Urbane şi comisia de denumiri constituită cu Dispoziţia Primarului nr.1777/2006, care propune atribuirea de denumiri unor străzi fără nume din Municipiul Timişoara şi anume din Zona Ghiroda, Zona Calea Buziaşului, Zona Calea Sever Bocu, Zona Freidorf şi Zona Grigore Alexandrescu, conform listei cu propunerile de denumiri, semnată de membrii comisiei, listă care face parte integrantă din prezenta hotărâre(anexa nr.1) şi planurile se situaţie aferente(anexa nr.2).


Propunerea de denumiri la străzile din zonele menţionate a fost transmisă la Comisia de denumiri constituită cu Ordinul Prefectului nr.817/2007, cu adresa nr.SC2008-4437/08.04.2008, iar în data de 15.05.2008, cu nr.SC2008-10321, ni s-a transmis Hotărârea nr.8/05.05.2008 a Comisiei Judeţene.


În zona Freidorf, cu HCL nr.151/2001, s-a atribuit străzii fără nume perpendiculară pe str.A.Bacalbaşa între nr. 16 şi 18A, denumirea de str.Alma Cornea Ionescu.Din eroare, s-a pozat plăcuţa cu denumirea stradală pe altă stradă, perpendiculară pe str.A.Bacalbaşa între nr.50-52.Din acest motiv s-au atribuit autorizaţii de construire şi acte de identitate conform situaţiei din teren. Se va atribui străzii perpendiculare pe str.A.Bacalbaşa nr.16-18A  numele de Mircea Popa.Menţionăm că pe această ultimă stradă nu s-au eliberat nici un fel de acte de către Primăria Timişoara.
Strada paralelă cu Calea Sever Bocu( fostă Calea Lipovei) cu acces din str.Martir Silviu Motohon între nr.3 şi nr.5, se numeşte impropriu str.Speranţei, dar conform notaţiilor din CF nr.47996 Timişoara cu nr.topo 28828, Aleea Speranţei este situată în Calea Aradului Est.În CF nr.47996 cu nr.topo 30233,din  Calea Sever Bocu, care reprezintă terenul aferent “str.Speranţei” este înscris ca teren de acces, fără nume.Pentru evitarea oricăror confuzii şi deoarece strada respectivă nu are denumire ( deşi impropriu i s-a spus str.Speranţei), propunem să i se atribuie numele de Gheorghe Leahu.

Consiliul Judeţean Timiş solicită cu adresa nr.SC2008-4437/04.03.2008, atribuirea numelui de Gheorghe Bogoevici, Centrului de Cultură şi Artă al Judeţului Timiş situat în Timişoara, pe str.E.Ungureanu nr.1.Comisia judeţeană privind atribuirea sau schimbarea de denumiri, propune ca denumirea Centrului de Cultură şi Artă a judeţului să poarte ca denumire numele unei personalităţi recunoscută pe lan naţional, urmând ca denumirea să se stabilească ulterior.

Inspectoratul de Poliţie al Judeţului Timiş, solicită schimbarea denumirii str.Brăila în str.Saşa Disici-sublocotenent post mortem.Menţionăm însă, că denumirea străzii Brăila a fost schimbată cu HCJ nr.23/1993 în str.Academician Dimitrie Gusti.Conform adresei cu nr.SC2008-321/15.05.2008, s-a respins propunerea IPJ Timiş. 

ANEXA NR.1 LA HCL nr.

 LISTA CU PROPUNERILE DE DENUMIRI STRADALE 


   PENTRU PAISPREZECE STRĂZI FĂRĂ NUME DIN MUNICIPIUL TIMIŞOARA

În şedinţa din data de 01.04.2008 cu completările din data de 08.04.2008 s-a propus ca denumirile  străzilor  fără nume  din Municipiul Timişoara, să fie următoarele:


ZONA GHIRODA


TRONSONUL 1

STR. PETRU  SFETCA
Stradă nouă perpendiculară pe str.Ionel Teodoreanu în dreptul nr.12 şi nr.14

TRONSONUL 2

STR.MARIUS  MUNTEANU


Stradă perpendiculară pe str.Ghirodei ( fosta str.I)

ZONA  C.BUZIAŞULUI
TRONSONUL 3

STR. SÂNZIENELOR
Stradă nouă aflată în prelungirea străzii cu acelaşi nume

TRONSONUL 4

STR. DAFINULUI

Stradă aflată în prelungirea străzii cu acelaşi nume 

TRONSONUL 5 
STR.ANEMONELOR
 Stradă nouă, paralelă cu str.Crăiţelor situată la aprox.128 m faţă de aceasta

TRONSONUL 6

STR.VIOLETELOR 


Stradă nouă, paralelă cu tr.5, situată la 198 m de str.Crăiţelor.Denumirea se va atribui doar părţii drepte a străzii, respectiv partea cu numere pare

TRONSONUL 7

STR. AZALEELOR
Stradă nouă, paralelă cu tr.6, situată la 68 m de str.Crăiţelor.Denumirea se va atribui doar părţii de stradă  cu numere impare

TRONSONUL 8

STR.ZAMBILELOR
Stradă nouă perpendiculară pe str.Dafinului
TRONSONUL 9

STR.MARGARETELOR

Stradă paralelă cu str.Magnoliei şi se intersectează cu str.Petuniei

TRONSONUL 10
STR.ROZMARINULUI

Stradă nouă perpendiculară pe C.Buziaşului între nr.132 şi nr.134


ZONA CALEA SEVER BOCU
TRONSONUL 11
STR.GHEORGHE LEAHU
Stradă paralelă cu Calea Sever Bocu( fostă Calea Lipovei) cu acces din str.Martir Silviu Motohon între nr.3 şi nr.5.
Se naşte în 1923 la Mărăşeşti Vrancea , iar în 1944 şi-a susţinut examenul de diplomă la Făget în Timiş.A fost directorul Teatrului din Timişoara din oct. 1956 până în 1977 şi obţine în 1981, titulatura de Teatru Naţional pt Timişoara.
ZONA FREIDORF

TRONSONUL 12
STR.MIRCEA  POPA

stradă perpendiculară pe str.A.Bacalbaşa între nr.16-18A.

ZONA GR.ALEXANDRESCU

TRONSONUL 13
INTR. CINCINAT PAVELESCU

Stradă nou creată  perpendiculară pe TR.14, în zona str.Gr.Alexandrescu

N. 1872 Bucureşti-1934, magistrat de profesie, epigramist spontan şi incisiv, madrigaluri şi romanţe, Pemiul Naţional în 1927,  preşedinte al Spocietăţii Scriitorilor Români între 1908-1909

TRONSONUL 14
STR.
PETRU  VINTILĂ 

Stradă perpendiculară pe TR.13-se atribuie denumire numai pe partea stângă respectiv partea cu numere poştale fără soţ.

